Rancangan Netflix “Resident Evil” Dibatalkan Selepas Prestasi Musim 1 Yang Mengecewakan
Deadline melaporkan bahawa siri Netflix Resident Evil telah dibatalkan selepas musim pertamanya ditayangkan pada Julai yang lalu.  Siri lapan episod itu mendapat sambutan bercampur-campur daripada peminat siri dan penonton, hanya mendapat penilaian penonton sebanyak 27% di Rotten Tomatoes. Tayangan perdana rancangan itu mendapat jumlah jam 72.7 juta pada minggu pertama – menjadikan siri kedua paling banyak ditonton dalam tempoh 1 minggu, dibelakang Stranger Things. Bagaiamanapun, ia jatuh ke tempat ketiga pada minggu kedua, dan kemudian terkeluar dari senarai 10 teratas menjelang minggu ketiga.  Siri aksi langsung Resident Evil diarahkan oleh penerbit eksekutif Supernatural Andrew Dabb, yang turut berkhidmat sebagai pelakon, penulis dan penerbit eksekutif untuk siri ini. Bintang John Wick, Lance Reddick memainkan watak utama sebagai Albert Wesker, ketua penjahat Umbrella Corporation.  “Berlatarkan tahun 2036, 14 tahun selepas virus maut menyebabkan kiamat global, Jade Wesker berjuang untuk terus hidup dalam dunia yang ditakluki oleh makhluk yang dijangkiti dan gila yang dahagakan darah,” menurut sinopsis. “Dalam pembunuhan beramai-ramai ini, Jade dihantui oleh masa lalunya di New Raccoon City, oleh hubungan mengerikan bapanya dengan Umbrella Corporation, tetapi kebanyakannya oleh apa yang berlaku kepada kakaknya, Billie.”